पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. किताब खरीद घोटाले से नाराज कांग्रेसियों ने शिक्षा मंत्री सिकंदर सिंह मलूका के घर का घेराव किया। शनिवार को नंगल से पूर्व विधायक राणा केपी सिंह के नेतृत्व में कांग्रेसी वर्करों ने कांसल गांव में मलूका के घर को घेरा। कांग्रेसी मलूका को मंत्रिमंडल से बर्खास्त करने की मांग कर रहे थे। राणा ने घोटाले की सीबीआई जांच करवाने की मांग की।
राणा ने कहा कि मुख्यमंत्री पर आरोपी मंत्री को बचाने का आरोप लगाया। उन्होंने कहा, मलूका ने न सिर्फ वित्तीय घोटाला किया है, विद्यार्थियों की किताबों में गलत सामग्री सप्लाई करके अनैतिक काम किया है। मलूका ने सर्वशिक्षा अभियान के तहत केंद्र द्वारा भेजी गई ग्रांट में से 46 करोड़ रुपए का घोटाला किया है। प्रदेश कांग्रेस प्रधान प्रताप सिंह बाजवा पहले ही इस मुद्दे को केंद्र सरकार के समक्ष रख चुके हैं। कांग्रेसियों ने कहा कि मुख्यमंत्री द्वारा रिटायर्ड जज एके जिंदल से जांच का एलान शर्मनाक है।
जिंदल के मलूका से पारिवारिक संबंध हैं और वह रामपुरा फूल में विवाहित हैं। जो मलूका का घरेलू हलका है। अच्छा होगा कि मलूका खुद ही नैतिकता के आधार पर इस्तीफा दे दें। उन्होंने कहा कि लाइब्रेरी किताबों, प्रेक्टिकल किताबों, साइंस किटों व मैप मास्टरों में वित्तीय अनियमितताएं की गई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn